Reaaliaikainen tilannekuva yhdysvaltalaisille hätäkeskuksille

Kotimainen NSION ja RapidSOS toimittavat reaaliaikaista ​​tilannetietotietoa hätäkeskuksille Yhdysvalloissa

**NSION Oy ja RapidSOS Inc julkistivat tänään kumppanuuden, joka tarjoaa yhdysvaltalaisille hätäkeskuksille mahdollisuuden käyttää NSION:n NSC3TM -alustaa RapidSOS-portaalin kautta. Portaalin avulla hallitaan ja jaetaan hätäkeskuksen kriittistä tietoa hätäpuhelun soittajalta ensivasteen ja -hoidon henkilöstölle. Kumppanuus mahdollistaa yhdysvaltalaisille hätäkeskuksille uudenlaisen pääsyn kriittiseen hätätapaustietoon RapidSOS:n portaalin kautta. NSION avulla välitetään reaaliaikaista dataa erilaisista videokamera- ja sensorilähteistä kuten droneista, älypuhelimista, haalari- ja kojelautakameroista sekä kiinteistä valvontakameroista.**

Hätäkeskukset joutuvat usein tekemään päätöksiä avun tarpeesta hätäpuhelun puutteellisten tietojen perusteella. Tämä johtaa viiveisiin sekä ensivasteen vajavaisiin tietoihin tilanteesta. Julkistetun kumppanuuden avulla amerikkalaiset hätäkeskukset voivat perustaa päätöksensä ensivasteen tarpeesta onnettomuuspaikalta saatavaan reaaliaikaiseen tietoon, jota saadaan NSC3-sovelluksen turvallisilla video- ja ääniyhteyksillä. Järjestelmä mahdollistaa myös yhteydenpidon Push-to-Talk -puheominaisuuden avulla sekä pikaviestit onnettomuuspaikalla olevien henkilöiden ja viranomaisten kesken.

–NSION Oy:llä on kokemusta ihmishenkiä pelastavan tekniikan ja innovaatioiden tuomisesta yleiseen turvallisuuteen, pelastustoimintaan sekä ensihoitoon liittyvään toimintaan, kertoo RapidSOS:n strategiajohtaja ja globaaleista yhteistyökumppaneista vastaava **Jessica Reed.**

–Hätätilanteiden toimintamallien kehittäminen vaatii kumppanuutta, ja etsimme jatkuvasti alan johtavia teknologioita ja kumppaneita, kuten NSION Oy, integroitumaan RapidSOS:n portaaliin, Reed jatkaa.

**Tieto reaaliaikaisesti hälytystehtävän henkilöstölle**

RapidSOS ja NSION:n ratkaisu jakaa kriittistä tietoa ensivasteen tehtävään osallistuvien henkilöiden kesken reaaliaikaisesti. Tämä mahdollistaa nopeamman ja mitoitukseltaan paremman arvion tarvittavasta avusta, sekä tilanteen seurannan, hallinnan ja johtamisen etäältä tapahtumapaikalle siirtymisen ajan. Tehtävään liittyvät tiedot tallennetaan turvallisesti NSC3™ Platform -ympäristöön, mikä mahdollistaa tietojen jälkianalysoinnin sekä tarvittaessa todistusmateriaalin käytön oikeudellisissa tilanteissa.

–NSION:n teknologia suojaa ja jakaa kriittisen tiedon mahdollistaen paremman päätöksenteon. Yhteistyö RapidSOS:n kanssa tarjoaa NSION:lle vankan integraatioympäristön. Sen avulla tavoitamme loppukäyttäjiä, joille järjestelmämme tarjoaa ilmeiset hyödyt, kertoo **George Davis**, NSION järjestelmien integrointijohtaja.

RapidSOS- ja NSION -ratkaisut tulevat hätäkeskusten saataville RapidSOS-portaaliin kesällä 2021.

**Lisätietoja**

NSION Oy, Tomi Virtanen, Toimitusjohtaja, +358 40 7071937, Tomi.virtanen@nsion.fi

RapidSOS,Ted Miller, Ted Miller Group for RapidSOS, P: 305-331-3884, ted\_miller@tedmillergroup.com

***NSION*** *on pitkän linjan kehittäjä tilannekuvan, suojatun median ja tiedonhallinnan markkinoilla. NSC3™ -tekniikka tukee mitä tahansa kameraa, alustaa ja toimii kaikissa tietoverkoissa. Tämä parantaa merkittävästi ensivasteen operatiivista tilannekuvaa varmistamalla tietoturvan ja optimoimalla videotiedonsiirron nopeuden.   
NSC3™ ValoR mahdollistaa älykkäät data-algoritmit etsimään uhkia ja poikkeavuuksia live-videoista ja muista datasyötteistä. Lisätietoa siitä, miten hätäkeskukset voivat hyödyntää NSIONin ja RapidSOS:n ratkaisua, on saatavilla osoitteessa: www.rapidsos.com/nsion.*

***RapidSOS*** *on kehittänyt maailman ensimmäisen hätätilanteiden tietoalustan, joka yhdistää turvallisesti yli 350 miljoonaa laitetta suoraan hätäpalveluihin ja ensiapuun. Alustansa kautta RapidSOS tarjoaa tietoja yli 4800 hätäkeskukselle käsitellen yli 150 miljoonaa hätäpuhelua vuodessa. RapidSOS Ready -yhteisö auttaa ensivastepalveluja miljoonien ihmishenkien pelastamisessa vuosittain. Lisätietoja kumppanuudestamme ja ratkaisustamme on saatavilla osoitteessa* [*www.rapidsos.com*](http://www.rapidsos.com)*.*